b'\n_START_ARTICLE_\nRomulus Bucur\n_START_SECTION_\nActivitatea literar\xc4\x83\n_START_PARAGRAPH_\nDebut publicistic \xc3\xaen Rom\xc3\xa2nia literar\xc4\x83. Debutul editorial \xc3\xaen 1982 \xc3\xaen volumul de grup Cinci (al\xc4\x83turi de Bogdan Ghiu, Ion Bogdan Lefter, Alexandru Mu\xc8\x99ina \xc8\x99i Mariana Marin). _NEWLINE_Debut individual cu volumul de poezii Greutatea cernelii pe h\xc3\xaertie \xc3\xaen 1984, distins cu premiul pentru debut al Uniunii Scriitorilor din Rom\xc3\xa2nia \xc3\xaen acela\xc8\x99i an._NEWLINE_Este membru al Uniunii Scriitorilor din Rom\xc3\xa2nia din anul 1990 \xc8\x99i membru fondator al Asocia\xc8\x9biei Scriitorilor Profesioni\xc8\x99ti din Rom\xc3\xa2nia (ASPRO) din anul 1994. A fost membru al Cenaclului de Luni.\n_START_SECTION_\nAntologii\n_START_PARAGRAPH_\nEste inclus cu grupaje de poezii \xc3\xaen Antologia poeziei genera\xc8\x9biei 80 (editura Vlasie, 1993), \xc3\xaen culegerea Romanian Poets of the 80s and 90s (editura Paralela 45, 1999), pe care o \xc8\x99i coordoneaz\xc4\x83 al\xc4\x83turi de Andrei Bodiu \xc8\x99i Georgeta Moarc\xc4\x83s, \xc8\x99i \xc3\xaen sec\xc8\x9biunea antologic\xc4\x83 a volumului Experimentul literar rom\xc3\xa2nesc postbelic (editura Paralela 45, 1998). _NEWLINE_Este prezent \xc3\xaen: Streiflicht \xe2\x80\x93 Eine Auswahl zeitgen\xc3\xb6ssischer rum\xc3\xa4nischer Lyrik (81 rum\xc3\xa4nische Autoren), - Lumina piezi\xc8\x99\xc4\x83, antologie bilingv\xc4\x83 cuprinz\xc3\xa2nd 81 de autori rom\xc3\xa2ni \xc3\xaen traducerea lui Christian W. Schenk, Dionysos Verlag 1994, ISBN 3980387119_NEWLINE_Este prezent cu un articol teoretic \xc3\xaen volumul Competi\xc8\x9bia continu\xc4\x83. Genera\xc8\x9bia 80 \xc3\xaen texte teoretice, (editura Vlasie, 1994; edi\xc8\x9bia a II-a, editura Paralela 45, 1999). _NEWLINE_Semneaz\xc4\x83 \xc3\xaen Irlanda, \xc3\xaempreun\xc4\x83 cu poetul Mircea C\xc4\x83rt\xc4\x83rescu, volumul Poetry At Annaghmakerring (Dublin, Dedalus Press, 1994). _NEWLINE_\xc3\x8en 1998 a publicat \xc3\xaen Marea Britanie volumul personal Ditties (la editura Small Dancer Press)._NEWLINE_\xc3\x8en 2004 coordoneaz\xc4\x83 \xc8\x99i supervizeaz\xc4\x83 un grup de studen\xc8\x9bi cu care traduce Exerci\xc8\x9bii de stil de Raymond Queneau, volum care apare la editura  Paralela 45._NEWLINE_\xc3\x8en 2006 particip\xc4\x83 \xc3\xaempreun\xc4\x83 cu Alexandru Mu\xc8\x99ina, Caius Dobrescu, Doina Ioanid, R\xc4\x83zvan \xc8\x9aupa, Bogd\xc3\xa1n L\xc3\xa1zl\xc3\xb3, Fekete Vince, L\xc3\xa1zl\xc3\xb3 No\xc3\xa9mi, L\xc3\xb6v\xc3\xa9t\xc3\xa9i L\xc3\xa1z\xc3\xa1r L\xc3\xa1zl\xc3\xb3 \xc8\x99i S\xc3\xa1ntha Attila la un atelier de traducere \xc3\xaen Arcu\xc8\x99, \xc3\xaen urma c\xc4\x83ruia apar dou\xc4\x83 volume de poezie Milionarii timpului. Poe\xc8\x9bi maghiari contemporani, respectiv A gy\xc3\xb6ny\xc3\xb6r rom\xc3\xa1n m\xc5\xb1v\xc3\xa9szete. Kort\xc3\xa1rs rom\xc3\xa1n k\xc3\xb6lt\xc5\x91k._NEWLINE_\xc3\x8en anul 2014 a ap\xc4\x83rut \xc3\xaen volumul colectiv de poezie Salonul Ludicilor, ap\xc4\x83rut \xe2\x80\x9esub direc\xc8\x9bia\xe2\x80\x9d actorului George Mih\xc4\x83i\xc8\x9b\xc4\x83, lansat la Bucure\xc8\x99ti \xc3\xaen cadrul festCO - Festivalul Comediei Rom\xc3\xa2ne\xc8\x99ti.\n_START_SECTION_\nPremii \xc8\x99i distinc\xc8\x9bii\n_START_PARAGRAPH_\nA primit Premiul pentru debut al Uniunii Scriitorilor din Rom\xc3\xa2nia (1984), Premiul pentru poezie al Asocia\xc8\x9biei Scriitorilor Profesioni\xc8\x99ti din Rom\xc3\xa2nia,  ASPRO (1998), Premiul Filialei Arad a Uniunii Scriitorilor (1995, 1998, 2000, 2009), Premiul pentru multimedia al Centrului Interna\xc8\x9bional pentru Art\xc4\x83 Contemporan\xc4\x83 (1996), Premiul pentru critic\xc4\x83 al revistei \xc2\xabPoesis\xc2\xbb (2000)._NEWLINE_Volumul de poezie Odelet\xc4\x83 societ\xc4\x83\xc8\x9bii de consum a primit Premiul de Cartea de Poezie a anului 2018.'